18 ຄົນ ເສຍຊີວິດ ໃນເຫດລະເບີດ ຢູ່ປາກິສຖານ
ເຫດລະເບີດ ໃນພາກຕາເວັນຕົກສຽງເໜືອ ຂອງປາກິສຖານ ເຮັດໃຫ້ 18 ຄົນເສຍຊີວິດ ແລະ 35 ຄົນບາດເຈັບ
ເຈົ້າໜ້າທີ່ໃນພາກຕາເວັນຕົກສຽງເໜືອຂອງປາກິສຖານກ່າວວ່າ ເຫດລະເບີດ ທີ່ເກີດຂຶ້ນ ໃນລົດໂດຍສານຄັນນຶ່ງ ໄດ້ສັງຫານຢ່າງນ້ອຍ 18 ຄົນ ຮວມທັງແມ່ ຍິງ 6 ຄົນ ເຈົ້າໜ້າທີ່ເວົ້າວ່າ ນອກນັ້ນແລ້ວຍັງມີຜູ້ໄດ້ຮັບບາດເຈັບອີກປະມານ 35 ຄົນໃນການໂຈມ ຕີທີ່ເມືອງ Peshawar ໃກ້ໆເຂດຊົນເຜົ່າ ຊຶ່ງເປັນເຂດ ເຄິ່ງປົກຄອງຕົນເອງ ຂອງປາກິສ ຖານ ທີ່ຕັ້ງຢູ່ຕິດຊາຍແດນອັຟການິສຖານນັ້ນ ຍັງບໍ່ທັນມີກຸ່ມໃດອ້າງເອົາຄວາມຮັບຜິດຊອບໃນການໂຈມຕີດັ່ງກ່າວນີ້ເທື່ອ ແຕ່ກຸ່ມຕາລີ ບານໃນປາກິສຖານ ເຄີຍທຳການໂຈມຕີດ້ວຍລະເບີດທີ່ຄ້າຍຄືກັນນີ້ຫຼາຍຮ້ອຍຄັ້ງໃນທົ່ວ ປະເທດມາແລ້ວ ກຸ່ມຕາລີບານປາກິສຖານ ກຸ່ມຕາລີບານຈາກອັຟການິສຖານ ກຸ່ມກໍ່ການຮ້າຍອາລກາ ອີດາ ແລະກຸ່ມຫົວຮຸນແຮງອື່ນໆທີ່ເປັນເຄືອຂ່າຍ ໄດ້ພາກັນຕັ້ງຄ້າຍຢູ່ໃນເຂດຊົນເຜົ່າ ຂອງປາກິສຖານ ແລະສວຍໂອກາດໃຊ້ເຂດຊາຍແດນທີ່ບໍ່ມີການຄວບຄຸມຢ່າງເຄັ່ງຄັດ ທຳການໂຈມຕີຕໍ່ກຳລັງເນໂຕ້ແລະກຳລັງອັຟການິສຖານ ຢູ່ໃນອັຟການິສຖານ